
Ministru kabineta sēdes protokollēmums

Rīkojuma projekts "Grozījums Ministru kabineta 2023. gada 31. augusta rīkojumā Nr. 558 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"""

· 1. Pieņemt iesniegto rīkojuma projektu.
· 2. Lai nodrošinātu pedagogu darba samaksu 2024.gadā un turpmāk, ņemot vērā pedagogu minimālās algas likmes palielināšanu ar 2023.gada 1.septembri un 2024.gada 1.janvāri (Satversmes tiesas spriedums par pirmsskolu un pedagogu darba samaksas paaugstināšanas grafiks) un izglītojamo skaita (neieskaitot Ukrainas civiliedzīvotājus) un struktūras uz 2023.gada 1.septembri izmaiņu ietekmi, Izglītības un zinātnes ministrijai likumprojekta " Par valsts budžetu 2024. gadam un budžeta ietvaru 2024., 2025. un 2026. gadam" izskatīšanai 2.lasījumā  iesniegt priekšlikumus budžeta izdevumu precizēšanai 2024., 2025. un 2026. gadam budžeta resoram “62. Mērķdotācijas pašvaldībām” un Izglītības un zinātnes ministrijai, veicot finansējuma pārdali no atbalstītā prioritārā pasākuma “Lai īstenotu secīgu pāreju uz mācībām valsts valodā” uz prioritāro pasākumu “Pedagogu darba samaksas pieauguma grafika īstenošanas 2.solim no 2024. gada 1. janvāra” 2024.gadā 850 895 euro apmērā, 2025.gadā 1 112 467 euro apmērā, 2026.gadā 397 678 euro apmērā.
· 3. Valsts kancelejai sagatavot rīkojuma projektu parakstīšanai.

